ועדת החינוך, התרבות והספורט, כנסת 16, פרוטוקול מספר 288, 2004-07-25 15:20

מל פולישוק-בלוך: החיות האלה נמצאות רק כאן?

מל פולישוק-בלוך: למה צריך לעשות את המחקר הזה כאן?

בוריס קרסנוב: מפני שזה המודל הכי רחב, יש לנו מגוון של מכרסמים ומגוון של פרעושים, מגוון מהגבוהים ביותר בארץ.

עמנואל מזור: וגם כי כאן נמצאו האנשים הנכונים.

בוריס קרסנוב: זה נותן אפשרות לפתח חיסון נגד הפרעושים.

בוריס קרסנוב: לגבי ארכיאולוגיה – מצאנו שההתיישבות באזור הזה של הנגב ב-10,000 השנים האחרונות היתה קבועה.

בוריס קרסנוב: על אף שהיו תקופות בצורת נוראיות, אנחנו לא יודעים איך הם הסתדרו אבל אנחנו כן יודעים שהם היו כאן.

בוריס קרסנוב: אני לא ארחיב על החינוך הסביבתי, אני אתן 10 דקות למר איציק זרגרי.

בוריס קרסנוב: הדבר האחרון שאני רוצה לציין הוא ההישגים שלנו בקורסים בין-לאומיים שאנחנו מעבירים ובכל מיני הרצאות.

בוריס קרסנוב: אלה המענקים התחרותיים שקיבלנו ב-10 השנים האחרונות שהסתכמו בכ-8 מיליון שקלים.

בוריס קרסנוב: זה לא כולל תמיכה ולא כולל משכורות.

מל פולישוק-בלוך: אלה מענקים ממקומות אחרים, לא מהארץ?

בוריס קרסנוב: גם מהארץ וגם ממקומות אחרים.

בוריס קרסנוב: זה מספר הפרסומים שלנו.

בוריס קרסנוב: אנחנו הגענו כבר ל-170 פרסומים, כולל שני ספרים.

בוריס קרסנוב: מי שרוצה מוזמן להסתכל עליהם, הם מונחים על השולחן.

בוריס קרסנוב: תודה רבה.

מל פולישוק-בלוך: תודה.

מל פולישוק-בלוך: את הגיאולוגיה נראה בשטח.

איציק זרגרי: אני לא אגזול מזמנכם, אתם מאוד לחוצים אז אני אגיד שני משפטים על הרעיון שלנו ואחר-כך תראו את המצגת.

איציק זרגרי: אני יושב-ראש ועדת החינוך של מועצת מצפה רמון.

איציק זרגרי: בחודשים האחרונים כשראש המועצה, מר סמי שושן, שנמצא כאן ואני נכנסנו לעבודה זיהינו כמה בעיות בנוגע לחינוך של בני הנוער של מצפה רמון.

איציק זרגרי: הנקודה המרכזית לדעתנו היא שהנוער שלנו לא יודע איפה הוא נמצא.

איציק זרגרי: הם יודעים שהם נמצאים במקום שקוראים לו מצפה רמון.

איציק זרגרי: חלקם לא יודעים אפילו מה יש מאחורי הטרסה הזאת שנקראת מכתש רמון, וגם אם הם ראו את זה מהמרפסת הם לא יודעים מה יש שם.

איציק זרגרי: אני מתמקד בשני נושאים ספציפיים: האקולוגיה והביולוגיה המדהימה שאנחנו נמצאים בתוכה.

איציק זרגרי: בכובע השני שלי אני מנהל הישיבה התיכונית סביבתית כאן.

איציק זרגרי: התלמידים שלנו בכיתות י"א-י"ב מתחילים לעשות אקוטופים וביוטופים.

איציק זרגרי: אנחנו עושים את זה בשיתוף עם מרכז מדע רמון.

איציק זרגרי: זה עוד דבר שלא משתמשים בו מספיק.

איציק זרגרי: זאת אומרת, יש כאן הון אנושי והון מקומי שהוא ממש מפוספס.

איציק זרגרי: הרעיון שלנו הוא להקים מרכז ללימודי הסביבה בשיתוף עם מרכז מדע רמון, עם גברת נועה אבריאל-אבני, שכרגע לא נמצאת כאן אבל היא אחת החוקרות במרכז מדע רמון, בשיתוף עם הקרן הקיימת לישראל ועם המועצה המקומית.

מל פולישוק-בלוך: אתה רוצה להגיד שהתלמידים לא יורדים החל מגן הילדים פעם אחר פעם למכתש?

איציק זרגרי: הם יורדים לשם מעט מאוד אבל לא מעמיקים, לומדים את זה בצורה שטחית מאוד, אם בכלל עושים את זה.

איציק זרגרי: הרעיון שלנו הוא להקים מרכז פיתוח בר-קיימא במצפה רמון.

איציק זרגרי: זאת הדוגמה היחידה של מכתש שנמצא בנקודת ישוב.

איציק זרגרי: אין לנו דבר כזה במכתש הגדול.

איציק זרגרי: (שקפים שהוצגו לנוכחים)

מטרות המרכז: תמיכה בפיתוח ידע מדעי ורב-תחומי לגבי היחסים בין האדם לסביבה בארץ המכתשים, כבסיס לממשק מיטבי של יחסים אלו.

מטרות המרכז: תמיכה בפיתוח פיזי, כלכלי וחברתי בר-קיימא בארץ המכתשים.

רב-תחומיים בנושאי: פיתוח תכניות לימודים וסדנאות לימודיות, התומכות בפיתוח בר-קיימא – עבור מערכת החינוך.

רב-תחומיים בנושאי: פיתוח סמינרים לפרחי הוראה, מורים, סטודנטים, אנשי ממשק ואנשי תיירות אקולוגית, בנושאים הקשורים לפיתוח בר קיימא ולחינוך סביבתי.

איציק זרגרי: פיתוח סמינרים – אנחנו ניסינו לעשות את זה במרכז השתלמויות, כשהגיעו אלינו מורים, מורי של"ח ומורים ללימודי הסביבה מכל הארץ ועשינו להם כאן השתלמויות.

איציק זרגרי: יש לנו את כל הכלים לעשות את זה, גם את ההון האנושי וגם את ההון המקומי.

מל פולישוק-בלוך: מפתיע שעד היום לא עשו את זה.

איציק זרגרי: יש פה במצפה רמון מכלול של גופים שכולם עוסקים בסביבה וטבע.

איציק זרגרי: המטרה שלנו היא לחבר את כולם.

איציק זרגרי: (שקפים שהוצגו לנוכחים)

איציק זרגרי: דוגמאות למחקרי אדם-סביבה מרכז מדע רמון

איציק זרגרי: גיצ'ואה מוזס (2000).

איציק זרגרי: השפעתה של בליית קרקע על התבססות אלות אטלנטיות בהר הנגב, על שרידותן ועל מצב המים בתוכן – בסיס ידע לממשק אקולוגי של שמורת הר הנגב

איציק זרגרי: מזור עמנואל (1998).

איציק זרגרי: תכנון הנגב: שמורות סביבתיות, קומפלקסים עירוניים, אזורי ייצור ואזורים צבאיים מחוברות על ידי דרכי נוף.

איציק זרגרי: אלה דוגמאות למחקרים שנעשו כאן.

בוריס קרסנוב: דרך אגב, זה עבודה של הסטודנט המסטרנט שלנו מקניה.

איציק זרגרי: זה חלק מתוכניות הלימודים.

איציק זרגרי: יש פה את "ארץ המדבר" – התלמידים של בית-ספר "השלום" במצפה רמון עשו ניסוי בסוכה במדבר, ניסוי של ניצול מי גשם.

איציק זרגרי: התוצאה היתה מדהימה והחבר'ה האלה רוצים כל הזמן להמשיך ולפתח את העיר שלהם בנושא אקולוגיה וסביבה.

איציק זרגרי: תיירות לומדת

איציק זרגרי: מחקר פעולה כדרך לפיתוח אקטיביזם סביבתי

איציק זרגרי: האקוסיסטמה העירונית

איציק זרגרי: למידה טבעית

איציק זרגרי: חלון לגיאולוגיה

איציק זרגרי: אקולוגיה מעשית

איציק זרגרי: התרומה של מרכז "מדברי" למצפה רמון ולתושבי ארץ המכתשים

איציק זרגרי: תמיכה בפיתוח בר-קיימא בארץ המכתשים

איציק זרגרי: מצפה רמון – שפע של יוזמות שהתפתחו בעשור האחרון

איציק זרגרי: פיתוח תכניות לימודים וסדנאות ללמידה חוץ כיתתית

איציק זרגרי: תיירות לומדת

איציק זרגרי: טיפוח אוריינות ומנהיגות סביבתית במערכת החינוך ובקהילה

איציק זרגרי: סדנאות סביבתיות – חקלאות טרסות, ניצול מי נגר לגינון, בנייה מדברית ובנייה בחומרים ממוחזרים, התקופה הישראלית הקדומה בנגב

איציק זרגרי: אירועים יישוביים וארציים

איציק זרגרי: "חג המכתש" – חג מיוחד לארץ המכתשים

איציק זרגרי: פסטיבל ג'אז ומוזיקה מדברית

איציק זרגרי: סדנאות אמנות ופיסול סביבתי

מל פולישוק-בלוך: מתי מתקיים "יום המכתש"?

מל פולישוק-בלוך: זה חל ביום קבוע בשנה?

עמנואל מזור: חג המכתש זאת יוזמה שתלויה באוויר כבר מזה זמן.

איציק זרגרי: השנה עשינו את זה בט"ו בשבט.

עמנואל מזור: היתה יוזמה לעשות את "חג המכתשים".

עמנואל מזור: ומי יבוא לשם?

עמנואל מזור: הילדים שבמשך כל השנה עשו כאן סיור ומכירים את האזור יביאו כל שנה לפינה אחרת את ההורים ואת כל המשפחות ולאט-לאט אנשי דימונה יארחו את אנשי מצפה רמון וכדומה.

עמנואל מזור: במקביל לכך רוצים לעשות כאן את "יום הניקיון" ויכול להיות שתהיה גם צעדה שנתית.

איציק זרגרי: בשנה שעברה עשינו את "יום הניקיון" והיה מחריד ומדהים לראות את כמויות הזבל שאספנו מתחת למרפסת של המכתש.

איציק זרגרי: היו שם שני מנופים, התלמידים שלנו עשו סנפלינג ואספו כמות אדירה של אשפה.

מל פולישוק-בלוך: מה הסיכוי או נכון יותר הסיכון שייבנה כאן ישוב על מצוק המכתש?

עמנואל מזור: זה אמור לקום על-יד ירוחם, סמוך למכתש הגדול, וכנראה שזה לא יהיה.

איציק זרגרי: "תיירות לומדת" כמודל – את זה אנחנו מפעילים בבית-ספר "השלום" אצלנו.

מל פולישוק-בלוך: יש במצפה רמון גם בית-ספר שדה.

מל פולישוק-בלוך: האם הוא פעיל?

איציק זרגרי: כן.

איציק זרגרי: מנהל בית-ספר שדה נמצא אתנו כאן והוא ייצא אתכם לטיול ג'יפים.

איציק זרגרי: (שקפים שהוצגו לנוכחים)

איציק זרגרי: הקריה התורנית, מרכז מדע רמון, מצפה הכוכבים, סמינרים למורים, פרחי הוראה סטודנטים ואנשי ממשק :

איציק זרגרי: האקוסיסטמה העירונית – דוגמת מצפה רמון

איציק זרגרי: למידה טבעית

איציק זרגרי: חינוך דמוקרטי וחינוך סביבתי

איציק זרגרי: תיירות אקולוגית

איציק זרגרי: השתלמויות מורים ויצירת לובי של מורים בישוב

איציק זרגרי: הקמה של מרכז הדרכה אקולוגית – בשיתוף המתנ"ס

מל פולישוק-בלוך: אנחנו מודים לכם מאוד.